સામગ્રી: નરેન્દ્ર મોદી અને કોંગ્રેસના નેતા મણિશંકર ઐયર

નેતાઓ કે રાજકીય વર્તુળોમાં ભદ્દી ભાષાનો ઉપયોગ ન કરવામાં આવતો હોય એવું નથી. 

અત્યારે તો એવું વારંવાર થતું રહે છે, પણ ટોણો પોતાને બદલે બીજાનો ફાયદો ક્યારે બની જશે તેનો ખ્યાલ રાખવો બહુ જરૂરી હોય છે. 

કોંગ્રેસ આ વાત જેટલી જલદી સમજી લેશે એટલો તેને ફાયદો થશે. 

ગુજરાત વિધાનસભાની ચૂંટણી નજીક આવી રહી છે ત્યારે કોંગ્રેસના એક એકમે ટોણો મારવાના ચક્કરમાં ગંભીર ભૂલ કરી નાખી છે. 

બ્લ્યૂ ટિક ટ્વિટર હેન્ડલ

વિવાદનું કેન્દ્ર બનેલું મીમ

ભારતીય યુવા કોંગ્રેસના ઓનલાઇન મેગેઝિન 'યુવા દેશ'ના બ્લ્યૂ ટિક ટ્વિટર હેન્ડલે મંગળવારે સાંજે એક ફોટોગ્રાફ પોસ્ટ કર્યો હતો. 

એ ફોટોગ્રાફમાં વડાપ્રધાન નરેન્દ્ર મોદી, અમેરિકાના પ્રમુખ ડોનલ્ડ ટ્રમ્પ અને બ્રિટનનાં વડાંપ્રધાન થેરેસા મે જોવા મળે છે. 

એ ફોટોગ્રાફમાં ત્રણ ડાયલૉગ બોક્સ છે. તેમાં નરેન્દ્ર મોદીના ડાયલૉગ બોક્સમાં લખવામાં આવ્યું હતું, ''તમે જોયું, વિરોધપક્ષ મારા કેવા-કેવા મેમે બનાવે છે?''

ડોનલ્ડ ટ્રમ્પના ડાયલૉગ બોક્સમાં લખવામાં આવ્યું હતું, ''તેને મેમે નહીં, મીમ કહેવાય.''

થેરેસા મેના ડાયલૉગ બોક્સમાં લખ્યું હતું, ''તું ચા વેચ.''

ચા વેચવાનો ટોણો

હાલના વિવાદ વિશેની નેશનલ કોન્ફરન્સના નેતા ઓમર અબ્દુલ્લાની ટ્વીટ

આ મુદ્દે વિવાદ સર્જાયો હતો. ચા વેચવાના ટોણાથી ભારતીય જનતા પાર્ટી(બીજેપી)ને ખરાબ લાગ્યું હતું. એ પછી પહેલો રાજકીય હુમલો કરવામાં આવ્યો હતો. 

બીજેપીએ જણાવ્યું હતું કે કોંગ્રેસે આવું કહીને આખા ગુજરાતનું, આખા દેશનું અપમાન કર્યું છે. 

વાતને વણસી રહી હોવાનું સમજાતાં 'યુવા દેશે'એ થોડા સમયમાં જ એ ટ્વીટ ડિલીટ કરી નાખી હતી. 

કેન્દ્રના કાયદા પ્રધાન રવિશંકર પ્રસાદે લખ્યું હતું, ''મેડમ સોનિયા ગાંધી અને રાહુલ ગાંધી, આપને ભારત પર રાજ કરવાનો દૈવી અધિકાર મળ્યો હોવાનું તમે હજુ પણ માનો છો?

''યુવા કોંગ્રેસે કરેલી ટ્વીટ વિશે દેશ આપનો પ્રતિભાવ જાણવા ઇચ્છે છે. 

''એ ટ્વીટ શરમજનક અને ગરીબોનું અપમાન છે.

તમે ટ્વીટ ડિલીટ કરી શકો, પણ ગરીબો પ્રત્યેનો તમારો દૃષ્ટિકોણ તેમાં સ્પષ્ટ દેખાય છે.''

'નરેન્દ્ર મોદી વડાપ્રધાન નહીં બને'

વડાપ્રધાન નરેન્દ્ર મોદી

ઝડપભેર ટ્વીટ ડિલીટ કરી નાખવાનું કોંગ્રેસ પાસે એક મોટું કારણ છે. તેને ભૂતકાળ યાદ છે. 

2014માં દિલ્હીમાં કોંગ્રેસનું એક સંમેલન યોજવામાં આવ્યું હતું. 

તેમાં કોંગ્રેસના એ સમયના એક મોટા નેતાએ આવી જ ભૂલ કરી હતી,...\nઅગાઉની સામગ્રીનો સારાંશ નીચે મુજબ કરી શકાય છે:
મજાક, ટોણા, અપમાન કે રાજકીય ભૂલ એ બધાની વચ્ચે એક પાતળી ભેદરેખા હોય છે. એ ભેદરેખા દેખાતી નથી, પણ જરાક ભૂલ થાય તો તેને કારણે મોટા નુકસાનનો પાયો નંખાઈ જતો હોય છે.